CELEX: 62009CN0452
Language: et
Date: 2009-11-18 00:00:00
Title: Kohtuasi C-452/09: Eelotsusetaotlus, mille esitas Corte di Appello di Firenze (Itaalia) 18. novembril 2009 — Tonina Enza Iaia, Andrea Moggio, Ugo Vassalle versus Ministero dell’Istruzione, dell’Università e della Ricerca, Ministero dell'Economia e delle Finanze, Università di Pisa

30.1.2010   
            
            
               ET
            
            
               Euroopa Liidu Teataja
            
            
               C 24/32
            
         Eelotsusetaotlus, mille esitas Corte di Appello di Firenze (Itaalia) 18. novembril 2009 — Tonina Enza Iaia, Andrea Moggio, Ugo Vassalle versus Ministero dell’Istruzione, dell’Università e della Ricerca, Ministero dell'Economia e delle Finanze, Università di Pisa
   (Kohtuasi C-452/09)
   2010/C 24/58
   Kohtumenetluse keel: itaalia
   
      Eelotsusetaotluse esitanud kohus
   
   Corte di Appello di Firenze
   
      Põhikohtuasja pooled
   
   
      Apellatsioonkaebuse esitajad: Tonina Enza Iaia, Andrea Moggio, Ugo Vassalle
   
      Vastustajad: Ministero dell’Istruzione, dell’Università e della Ricerca, Ministero dell’Economia e delle Finanze, Università di Pisa
   
      Eelotsuse küsimused
   
   
               1.
            
            
               Kas ühenduse õigusnormidega on kooskõlas see, et Itaalia riik võib õiguspäraselt tugineda direktiivist 76/1982 (1) tuleneva õiguse puhul viieaastasele või üldisele 10-aastasele aegumistähtajale esimesele direktiivi ülevõtvale Itaalia seadusele eelneva ajavahemiku osas, ilma et see takistaks lõplikult kasutamast kõnealust õigust saada hüvitist/tasu või teise võimalusena õigust esitada kahjuhüvitisnõue?
            
         
               2.
            
            
               Kas ühenduse õigusega on vastupidi kooskõlas, et mingeid aegumistähtaegu ei kohaldata, sest need takistavad lõplikult kõnealuse õiguse kasutamist?
            
         
               3.
            
            
               Või siis, kas ühenduse õigusega on kooskõlas, et mingeid aegumistähtaegu ei kohaldada enne, kui Euroopa Kohus tuvastab ühenduse õiguse rikkumise (käesoleval juhul 1999. aastani)?
            
         
               4.
            
            
               Või siis, kas ühenduse õigusega on kooskõlas, et mingeid aegumistähtaegu ei kohaldata kuni kõnealuse õiguse andnud direktiivi nõuetekohase ja lõpliku ülevõtmiseni siseriiklikku õigusesse (mis ei ole käesolevas asjas toimunud), nagu on nähtud ette kohtuotsuses Emmott?
            
         
      (1)  EÜT 43, lk 21.